Chasmanthe floribunda

Chasmanthe floribunda (Salisb.) N.E.Br. é unha especie  herbácea e perenne pertencente á familia das iridáceas. É usada como ornamental en varias partes do mundo.

En Galicia está catalogada como especie exótica invasora.Fichas identificativas de Especies exóticas invasoras
miniatura|Detalle da flor.

 Descrición 
É unha herba perenne, de follaxe decidua, bulbosa e ornamental, nativa de Suráfrica do mesmo xeito que as restantes especies de Chasmanthe. É unha especie que alcanza gran tamaño, até 1,2 m, con follas ensiformes de 30 a 60 cm de longo e 3 a 5 cm de ancho e flores tubulares de cor vermella-alaranxada nunha espiga erecta. Vexeta no inverno, florece na primavera e permanece en repouso durante o verán.

 Taxonomía 
Chasmanthe floribunda foi descrita por Salisb. N.E.Br. e publicada en Transactions of the Royal Society of South Africa 20(3): 274. 1932.

 Etimoloxía

Chasmanthe: nome xenérico que procede do grego chasme, que significa aberto, partido e anthos, que significa flor, facendo referencia aos tépalos incisos ou partidos.

floribunda: epíteto latino que significa "profusamente floreada".En Epítetos Botánicos

 Sinonimia

 Antholyza floribunda Salisb., Trans. Hort. Soc. London 1: 324 (1812).
 Petamenes floribunda (Salisb.) E.Phillips, Bothalia 4: 44 (1941).
 Antholyza praealta Delile	  

 Notas 

Véxase tamén
 Bibliografía 
 Dimitri, M. 1987. Enciclopedia Argentina de Agricultura y Jardinería. Tomo I. Descripción de plantas cultivadas. Editorial ACME S.A.C.I., Buenos Aires.

Categoría:Plantas descritas en 1932
Categoría:Flores
Categoría:Plantas bulbosas
Categoría:Plantas invasoras